น้องวีจิเปลี่ยนไป หลังเจอกุ้งพลอย ทางด้านคุณพ่อส่งทนายเตือนไม่หยุด!!

ปัจจุบันถึงแม้ทั้งคู่จะไม่ได้เป็นสามี-ภรรยากันแล้วนั้น แต่ด้วยความเป็นพ่อ-แม่มีลูกที่ต้องดูแลก็เรียกได้ว่าทำหน้าที่กันอย่างไม่ขาดตกบกพร่องกันเลยทีเดียว โดยที่เรานั้นทราบกันดีว่าน้อง วีจิ อยู่ในความดูแลตามกฎหมายของคุณพ่อ “หนุ่ม ศรราม เทพพิทักษ์” ซึ่งเป็นผู้ปกครอง โดยคุณแม่กุ้งพลอย กนิษฐรินทร์ พัชรภักดีโชติ สามารถเจอลูกได้เดือนละ 2 ครั้งที่คุณศรรามบอกว่า  เหมาะสมแล้ว กุ้งพลอยก็ได้เจอน้องวีจิ และโพสต์คลิปลงอินสตราแกรม @mama.veeji ซึ่งมีความสุขกับลูกสาวโดยพากันทำกิจกรรมเช่น วิ่งเล่น แปะสติ๊กเกอร์ ทำขนม ต่อยมวย ขับมอเตอร์ไซค์เด็ก และป้อนข้าวอร่อย ๆ

โดยงานนี้หนุ่ม ศรราม บอกไว้ว่า คือผมไม่ได้เห็นเองนะครับ ผมไปทำงานกลับมาเจอลูกก็ถามเขาว่าทำไมเขาหงอย ๆ พี่เลี้ยงก็บอกว่ามันเป็นอย่างนี้นะ คือเครื่องทำขนมมันช็อตแล้วมันช็อตอยู่ ผมก็ถามว่าวีจิโดนอะไรบ้างหรือเปล่า พี่เลี้ยงก็บอกว่าไม่โดนอะไร คือผมเองก็เป็นห่วงนะครับ ผมคิดว่าในวัยของวีจิ สิ่งที่เขาจะต้องเสริมนอกจากการเรียนรู้ปัจจุบันนี้ ผมว่าน่าจะเป็นเรื่องว่ายน้ำ เพราะว่าตั้งแต่มาเขาก็ไม่ได้ว่ายน้ำอีกเลย และสิ่งที่ต้องเพิ่มเติมก็คือภาษาอังกฤษ